Roquetes inicia el procés dels pressupostos participatius de 2025 amb la fase de propostes
description: L’Ajuntament de Roquetes ha posat en marxa el procés dels pressupostos participatius 2025 per tal que els veïns i veïnes puguin proposar i votar les inversions on volen que es destinin 40.000 euros dels recursos municipals. Fins al pròxim 22 de setembre, cada persona podrà presentar una proposta a través del formulari habilitat al web municipal o de manera presencial al mateix Ajuntament, a la biblioteca o al casal de la Ravaleta. L’alcalde de Roquetes, Ivan Garcia, ha remarcat que aquesta quarta edició dels pressupostos participatius així com la iniciativa del “Cafè amb l’alcalde”, mostren l’aposta de l’equip de govern per implicar la ciutadania en la presa de decisions. Un any més, la quantitat dels pressupostos participatius es divideix en dues parts: 30.000 euros per al nucli de Roquetes i 10.000 euros per a la Raval de Cristo. Les propostes rebudes seran avaluades pels serveis tècnics municipals. Les finalistes es podran votar del 7 al 20 d’octubre.
creator: Cinta Bonet
source: Canal21
date: 2/9/2025
language: Català
type: video/mp4

L’escola de Roquetes ja disposa de més ombra i la Ravaleta d’una nova opció esportiva
description: L’Ajuntament de Roquetes ha finalitzat les millores al pati de l’escola Marcel·lí Domingo i també de la pista poliesportiva del polígon d’Ansedó, de la Ravaleta. Es tracta de les accions guanyadores dels pressupostos participatius de 2024. En el cas de l’escola, s’ha creat una nova zona d’ombra al pati infantil amb la plantació de 13 moreres i un plataner. També s’ha reparat el paviment, s’han renovat els sorrals, repintat els murets i col·locat noves jardineres de fusta. Pel que fa a la pista poliesportiva de la Raval de Cristo, des d’ara no només es podrà jugar a futbol sala sinó també a bàsquet. En concret, s’han instal·lat dues cistelles. També s’han repintat les línies de joc, s’han reparat les porteries i el muntatge de noves xarxes. L’Ajuntament de Roquetes ja es troba a punt per a engegar una nova edició dels pressupostos participatius, corresponents a l’any 2025. Una iniciativa que se suma a la del ‘Cafè amb l’alcalde’, amb la voluntat de mantenir un contacte directe amb el veïnat. La inversió total de les actuacions executades ha estat de 40.000 euros, 30.000 per al pati de l’escola i 10.000 per la pista poliesportiva.
creator: Cinta Bonet
source: Canal21
date: 21/8/2025
language: Català
type: video/mp4

Ebrefolk a Roquetes i Festes Majors de l’Aldea
description: Avui al Què Fem us portem les novetats sobre l'Ebrefolk a Roquetes i Festes Majors de l'Aldea
creator: Joan Vericat
source: Canal21
date: 11/8/2025
language: Català
type: video/mp4

La UGT carrega contra el COPATE per la intenció de traslladar la plantilla a Roquetes
description: La UGT Terres de l’Ebre ha anunciat la intenció de la direcció del COPATE de traslladar la plantilla de treballadors a uns nous equipaments de Roquetes, “ignorant la seva voluntat”. Segons el sindicat, el trasllat seria a les instal·lacions de l’antic emplaçament de les ambulàncies, situat sobre el cementiri de Roquetes. Actualment la plantilla està distribuïda a diferents municipis. La majoria a l’Eurecat d’Amposta, però també a Deltebre, a l’abocador de Mas de Barberans i una part als consells comarcals del Baix Ebre i del Montsià. UGT assegura que la nova ubicació que es planteja “no té cap justificació organitzativa” i que representarà un increment de despeses de mobilitat tant per al personal com per al consorci, una caiguda de productivitat i una possible alteració de les condicions laborals. Davant d’això, el sindicat exigeix una reunió urgent amb els representants dels treballadors, una “explicació clara” del calendari previst i els detalls sobre les modificacions laborals que implicarà aquest canvi. També que es tingui en compte l’opinió de la plantilla i que no es vulnerin les condicions laborals actuals.
creator: Sílvia Alarcón
source: Canal21
date: 11/8/2025
language: Català
type: video/mp4

El Tradicionàrius celebrarà els 175 anys de Roquetes amb el concert de Carlos Núñez
description: La 32 edició del Tradicionàrius de les Terres de l’Ebre celebrarà els 175 anys de la ciutat de Roquetes amb un programa ple d’actuacions. Com a plat principal el certamen acollirà el concert de Carlos Núñez. Considerat com el millor gaiter del planeta, Núñez serà l’encarregat de tancar el festival acompanyat dels Càsum i Joseret. El certamen s’estendrà durant els dies 22 i 23 d’agost a l’Hort de Cruells i aproparà la música popular al territori. L’acte inicial girarà entorn la festa de taverna amb les actuacions de Quico el Célio, el Noi i el Mut de Ferreries i ela Mig Camí. Des de l’organització s’ha destacat la importància del festival, que juntament amb el Tradicionàrius de Barcelona és un dels més antics de tota Catalunya. Les activitats del festival són totalment gratuïtes i compten amb l’organització de l’Ajuntament de Roquetes amb la col·laboració de La Simpàtica Produccions.
creator: Joan Vericat
source: Canal21
date: 12/8/2025
language: Català
type: video/mp4

Roquetes repararà els camins de Bandejats, la Caramella, Parellades i Corral del Moch afectats per temporals
description: L'Ajuntament de Roquetes farà actuacions de millora en diversos trams dels camins de Bandejats, la Caramella, Parellades i Corral del Moch, afectats per fenòmens meteorològics. El projecte té un pressupost de prop 120.300 euros. Un ajut de 90.000 euros de la Diputació de Tarragona permetrà finançar el 75% del cost de les obres, que començaran al setembre. El projecte preveu evitar danys en futurs aiguats. Concretament, s'aixecarà l'altura del camí en els punts on es troba per sota el nivell de les finques, es construiran esculleres per contenir les avingudes d'aigua i es formigonaran passos de barranc per conservar el traçat i prevenir afectacions en cas de crescudes del cabal. L'actuació forma part de la segona fase del pla de millora de camins municipals de Roquetes que preveu una inversió de prop d'un milió d'euros fins a l'any 2027.
source: Canal21
date: 21/8/2025
language: Català
type: video/mp4
type: application/pdf

Què fem? Festes Majors d’Ascó i 32è Tradicionàrius de Roquetes
description: Benvingudes i benvinguts al Què fem! Avui tornem amb més Festes Majors, en concret les d’Ascó, que comptaran amb actes tan emblemàtics com la Festa del Riu o la Diada Castellera, i també novetats com el concert de Figa Flawas. I seguirem amb música folk, ja que Roquetes celebrarà la 32a edició del Tradicionàrius a Roquetes, enguany amb Carlos Núñez com a cap de cartell.
source: Canal21
date: 19/8/2025
language: Català
type: video/mp4

Arriba la segona edició del Mototerra Ciutat de Roquetes
title: Tindrà lloc aquest dissabte 20 de setembre durant tot el dia, a l’Avinguda Diputació, amb més de 50 participants en les categories Open i Infantil
source: Ebredigital
date: 17/9/2025
language: Català
type: application/pdf

El Festival TOTEM aixecarà el teló a Sant Jaume d’Enveja, Roquetes i la Ràpita
source: Ebredigital
date: 17/9/2025
language: Català
type: application/pdf
type: image/jpeg

Roquetes planteja l’impuls de comunitats energètiques com a model local
title: Roquetes acull una jornada per debatre el paper de les comunitats energètiques en el desenvolupament local. Administracions, entitats i empreses aposten per models col·laboratius per avançar cap a una transició energètica adaptada al territori
source: Ebredigital
date: 19/9/2025
language: Català
type: application/pdf